බෝපගේ ඇප බඳියි  පළමු රැලිය අද නුගේගොඩ දී
ජන අරගල සන්ධානයේ ජනාධිපති අපේක්ෂක නීතීඥ නුවන් බෝපගේ මහතා සඳහා ඇප මුදල් තැන්පත් කිරීම ඊයේ අගෝස්තු 13 පෙව1000 ට රාජගිරිය මැතිවරණ කාර්යාලයේදී සිදුකෙරිණි ඇප තැන්පත් කිරීම සිදු කරනු ලැබුවේ ධර්මසිරි ලංකාපේලි මහතා විසිනි එම අවස්ථාවට නුවන් බෝපගේ වසන්ත මුදලිගේ ධර්මසිරි ලංකාපේලි නිරෝෂා ගුරුගේ දුමින්ද නාගමුව මහත්ම මහත්මීන් ඇතුළු පිරිසක් එක්වූහ එහිදී මාධ්ය වෙත අදහස් දැක්වූ නුවන් බෝපගේ මෙසේ පැවසුවේය අපේක්ෂකයෝ දැනටම 34 දෙනෙක් සිටියත් රටේ ගැටලු විසඳීමට කිසිදු සාධනීය වැඩපිළිවෙළක් ඔවුන්ට නෑ ඔවුන් සියලු දෙනාම තවත් රට ණය උගුලට අරන් යන අයිඑම්එෆ් පාරේ යනවා ඉන්දියාවේ බල න්යාය පත්රය ඉස්සරහ දණ ගහලා ඒවට විරුද්ධ වෙනවා පේන්නේත් නෑ විධායක ජනාධිපති ධුරය අහෝසි කරන ජනතාවට බලය ලැබෙන නව ව්යවස්ථාවක් ගැනවත් කතාවක් නෑ ජනප්රිය පොරොන්දු දේශපාලනයේ හැමෝම යනවා අන්න ඒ හිදැස පුරවමින් රටට වෙනස් දේශපාලන වැඩපිළිවෙළක් ගේන්න තමයි අපි ජන අරගල සන්ධානයෙන් ජනාධිපතිවරණයට ඉදිරිපත් වෙන්නෙ මේ අතර නුවන් බෝපගේ මහතාගේ ජනාධිපතිවරණ ප්රචාරක ව්යාපාරය අද අගෝස්තු 14 නුගේගොඩ ආනන්ද සමරකෝන් එලිමහන් රංග පීඨයේදී පැවැත්වෙන රැලියෙන් ආරම්භ වේ අනුරාධ හිරිපිටියගේ